ddrg/super_eurlex huggingface dataset:
20040429

Decizia Comisiei

din 29 aprilie 2004

de modificare a Deciziei 2002/613/CE privind centrele de colectare a materialului seminal de la animale din specia porcină autorizate din Canada

[notificată cu numărul C(2004) 1687]

(Text cu relevanță pentru SEE)

(2004/456/CE)

COMISIA COMUNITĂȚILOR EUROPENE,

având în vedere Tratatul de instituire a Comunității Europene,

având în vedere Directiva 90/429/CEE a Consiliului din 26 iunie 1990 de stabilire a cerințelor de sănătate animală care se aplică schimburilor intracomunitare și importurilor de material seminal de animale domestice din specia porcină [1], în special articolul 8 alineatul (1),

întrucât:

(1) Decizia 2002/613/CE a Comisiei din 19 iulie 2002 de stabilire a condițiilor de import al materialului seminal de animale domestice din specia porcină [2] stabilește o listă a țărilor terțe, printre care Canada, din care statele membre autorizează importul de material seminal de animale domestice din specia porcină.

(2) Canada a transmis o cerere de modificare a listei centrelor de colectare de material seminal autorizate în conformitate cu Decizia 2002/613/CE în ceea ce privește centrele de colectare din această țară.

(3) Canada a dat garanții privind respectarea normelor corespunzătoare stabilite de Directiva 90/429/CEE, iar noul centru propus pentru a fi adăugat la listă a fost oficial autorizat de serviciile veterinare din această țară pentru exportul către Comunitate.

(4) Este deci necesar să se modifice Decizia 2002/613/CE în consecință.

(5) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,

ADOPTĂ PREZENTA DECIZIE:

Articolul 1

Anexa V la Decizia 2002/613/CE se modifică în conformitate cu anexa la prezenta decizie.

Articolul 2

Prezenta decizie se aplică din a treia zi de la data publicării în Jurnalul Oficial al Uniunii Europene.

Articolul 3

Prezenta decizie se adresează statelor membre.

Adoptată la Bruxelles, 29 aprilie 2004.

Pentru Comisie

David Byrne

Membru al Comisiei

[1] JO L 224, 18.8.1990, p. 62. Directivă, astfel cum a fost modificată ultima dată prin Regulamentul (CE) nr. 806/2003 (JO L 122, 16.5.2003, p. 1).

[2] JO L 196, 25.7.2002, p. 45. Decizie, astfel cum a fost modificată ultima dată prin Decizia 2004/52/CE (JO L 10, 16.1.2004, p. 67).

--------------------------------------------------

20040429

ANEXĂ

La anexa V la Decizia 2002/613/CE, lista pentru Canada se modifică după cum urmează.

(a) Următorul rând care privește centrul nr. 4-AI-02 se elimină:

CA | 4-AI-02 | Centre d'insémination porcine du Québec (CIPQ) 1486 rang Saint-André, Saint Lambert, Québec |

(b) Următorul rând care privește centrul nr. 4-AI-24 se elimină:

CA | 4-AI-24 | Centre d'insémination C-Prim 2, chemin Saint-Gabriel Saint-Gabriel de Brandon, Québec |

(c) Se adaugă următorul rând:

CA | 7-AI-96 | Hypor Box 323 Ituna, Saskatchewan S0A 1V0 |

--------------------------------------------------
Official Journal L 261 , 06/08/2004 P. 0063 - 0063

Official Journal L 261 , 06/08/2004 P. 0010 - 0010

Ediţie specială în limba cehă Chapter 13 Volume 34 P. 875 - 875

Ediţie specială în limba estonă Chapter 13 Volume 34 P. 875 - 875

Ediţie specială în limba maghiară Chapter 13 Volume 34 P. 875 - 875

Ediţie specială în limba lituaniană Chapter 13 Volume 34 P. 875 - 875

Ediţie specială în limba letonă Chapter 13 Volume 34 P. 875 - 875

Ediţie specială în limba malteză Chapter 13 Volume 34 P. 875 - 875

Ediţie specială în limba polonă Chapter 13 Volume 34 P. 875 - 875

Ediţie specială în limba slovacă Chapter 13 Volume 34 P. 875 - 875

Ediţie specială în limba slovenă Chapter 13 Volume 34 P. 875 - 875



20040429 Decizia Consiliului din 29 aprilie 2004 privind încheierea Acordului-cadru dintre Comunitatea Europeană și Agenția Spațială Europeană (2004/578/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 170, coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf, având în vedere propunerea Comisiei, având în vedere avizul Parlamentului European [1], întrucât: (1) Comisia a negociat în numele Comunității un acord cu Agenția Spațială Europeană. (2) Acordul a fost semnat în numele Comunității la 25 noiembrie 2003, sub rezerva posibilității de a fi încheiat la o dată ulterioară. (3) Acest acord trebuie aprobat, DECIDE: Articolul 1 Prin prezenta se aprobă în numele Comunității acordul dintre Comunitatea Europeană și Agenția Spațială Europeană. Textul acordului este anexat la prezenta decizie. Articolul 2 Prin prezenta, președintele Consiliului este autorizat să desemneze persoana împuternicită să depună actul de aprobare în numele Comunității, în conformitate cu dispozițiilor articolului 12 alineatul (1) din Acordul-cadru, pentru a exprima consimțământul Comunității de a se angaja. Adoptată la Luxemburg, 29 aprilie 2004. Pentru Consiliu Președintele M. McDowell [1] Aviz emis la 20 aprilie 2004 (nepublicat încă în Jurnalul Oficial). --------------------------------------------------
20040330

Decizia Consiliului

din 30 martie 2004

privind încheierea Acordului dintre Comunitatea Europeană și Republica India privind cooperarea vamală și asistența administrativă reciprocă în domeniul vamal

(2004/633/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,

având în vedere propunerea Comisiei,

întrucât:

(1) La 27 și 28 ianuarie 2003 Consiliul a autorizat Comisia să negocieze, în numele Comunității, acordul la care se referă prezenta decizie.

(2) Acordul ar trebui aprobat,

DECIDE:

Articolul 1

Acordul dintre Comunitatea Europeană și India privind cooperarea vamală și asistența administrativă reciprocă în domeniul vamal se aprobă în numele Comunității.

Textul acordului se anexează la prezenta decizie.

Articolul 2

Comisia, asistată de reprezentanți ai statelor membre, reprezintă Comunitatea în cadrul Comitetului mixt de cooperare vamală înființat în conformitate cu articolul 21 din acord.

Articolul 3

Președintele Consiliului este autorizat să numească persoana(le) împuternicită(e) să semneze acordul prin care Comunitatea își asumă obligații.

Articolul 4

Președintele Consiliului face notificarea prevăzută la articolul 22 din acord în numele Comunității [1].

Adoptată la Bruxelles, 30 martie 2004.

Pentru Consiliu

Președintele

M. McDowell

[1] Data intrării în vigoare a acordului se publică în Jurnalul Oficial al Uniunii Europene de Secretariatul General al Consiliului.

--------------------------------------------------
2.

Se adaugă anexa III cu următorul text: „ANEXA III CATEGORII DE PRODUSE Produse pentru instalațiile de epurare ale apelor uzate din interiorul clădirilor Produse pentru instalațiile de epurare ale apelor uzate din exteriorul clădirilor Sisteme de atestare a conformității cu privire la caracteristicile comportării la foc Pentru produsul și utilizarea proiectată (produsele și utilizările proiectate), CEN/Cenelec trebuie să specifice următoarele sisteme de atestare a conformității cu privire la caracteristicile comportării la foc în norma armonizată relevantă (normele armonizate relevante): Produsul (produsele) Utilizarea proiectată (utilizările proiectate) Nivelul (nivelurile) sau clasa (clasele) (Comportarea la foc) Atestarea sistemului (sistemelor) de conformitate Dispozitive de curent invers: conductă de aerisire cu supapă de admisie a aerului. Pentru toate utilizările în cazul în care se supun normelor privind comportarea la foc A1 (*), A2 (*), B (*), C (*) 1 Echipamente pentru stația de pompare a apei uzate și instalații pentru ridicarea apelor uzate. A1 (**), A2 (**). B (**), C (**), D, E 3 Echipamente și elemente pentru instalațiile de tratare a apelor uzate și instalația de tratare la fața locului – fose septice (A1-E) (***), F 4 Canal de scurgere prefabricat Guri de vizitare și cămine de vizitare Trepte de fier, scări mobile și mâini curente pentru guri de vizitare și cămine de vizitare Separatoare Capace pentru guri de vizitare și grătare de rigole Sistemul 1: a se vedea punctul 2 subpunctul (i) din anexa III la Directiva 89/106/CEE fără încercarea prin sondaj a probelor. Sistemul 3: a se vedea a doua variantă de la punctul 2 subpunctul (ii) din anexa III la Directiva 89/106/CEE. Sistemul 4: a se vedea a treia variantă de la punctul 2 subpunctul (ii) din anexa III la Directiva 89/106/CEE. Specificațiile sistemului trebuie să permită aplicarea acestuia chiar și în cazul în care nu este necesară determinarea performanțelor pentru o anumită caracteristică, deoarece cel puțin un stat membru nu are cerințe legale pentru această caracteristică [a se vedea articolul 2 alineatul (1) din Directiva 89/106/CEE și, după caz, clauza 1.2.3 din Documentele interpretative]. În aceste cazuri, nu trebuie să se impună producătorului verificarea acestei caracteristici, în cazul în care acesta nu dorește să declare performanțele produsului pentru caracteristica respectivă.”
20040517

Decizia Consiliului

din 17 mai 2004

privind semnarea unui protocol la Acordul de parteneriat și cooperare dintre Comunitățile Europene și statele membre, pe de o parte, și Republica Armenia, pe de altă parte, pentru a lua în considerare aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană

(2004/656/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 44 alineatul (2), ultima teză a articolului 47 alineatul (2), precum și articolele 55, 57 alineatul (2), 71, 80 alineatul (2), 93, 94, 133 și 181A, coroborate cu articolul 300 alineatul (2) primul paragraf prima teză,

având în vedere Tratatul de aderare din 2003 [1], în special articolul 2 alineatul (3),

având în vedere actul anexat la Tratatul de aderare din 2003, în special articolul 6 alineatul (2),

având în vedere propunerea Comisiei,

întrucât:

(1) La 8 decembrie 2003, Consiliul a autorizat Comisia, în numele Comunității și al statelor membre, să negocieze cu Republica Armenia un protocol la Acordul de parteneriat și cooperare dintre Comunitățile Europene și statele membre, pe de o parte, și Republica Armenia, pe de altă parte, pentru a lua în considerare aderararea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungarie, a Republicii Malta, a Republicii Polone, a Republicii Slovenia și a Republicii Slovace la Uniunea Europeană și pentru a dispune un anumit număr de ajustări tehnice legate de dezvoltările instituționale și juridice în cadrul Uniunii Europene.

(2) Protocolul a fost negociat și trebuie să fie semnat în numele Comunității Europene și al statelor membre, sub rezerva încheierii acestuia,

DECIDE:

Articolul 1

Se aprobă în numele Comunității Europene Protocolul la Acordul de parteneriat și cooperare dintre Comunitățile Europene și statele membre, pe de o parte, și Republica Armenia, pe de altă parte, pentru a lua în considerare aderarea la Uniunea Europeană a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace, sub rezerva deciziei Consiliului privind încheierea acestui protocol.

Textul protocolului se atașează la prezenta decizie.

Articolul 2

Președintele Consiliului este autorizat să numească persoana împuternicită (persoanele împuternicite) să semneze protocolul în numele Comunității și al statelor membre, sub rezerva încheierii acestuia.

Adoptată la Bruxelles, 17 mai 2004.

Pentru Consiliu

Președintele

B. Cowen

[1] JO L 236, 23.9.2003.

--------------------------------------------------
32004D0636
30.9.2004 JURNALUL OFICIAL AL UNIUNII EUROPENE L 304/209
DECIZIA CONSILIULUI
din 29 aprilie 2004
privind încheierea de către Comunitatea Europeană a Protocolului de ader are a Comunității Europene la
Organizația europeană pentru siguranța navigației aeriene
(2004/636/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în
specialarticolul80alineatul(2),coroboratcuarticolul300aline-atul(2)primulparagrafprimatezăș icuarticolul300alineatul(3)
paragraful al doilea,
având în vedere propunerea Comisiei,având în vedere avizul conform al Parlamentului European (
1),
întrucât:
(1) Aglomerareaspațiuluiaerianș iiminentapunereînaplicare
a Cerului unic european necesită adoptarea de măsuri
urgente la nivel comunitarș i în cadrul Organizației euro-
pene pentru siguranța navigației aeriene (Eurocontrol).
(2) Comunitatea dispune de competență exclusivă sau
partajatăcustatelemembreînanumitedomeniireglemen-tate de Convenția internațională Eurocontrol privindcooperarea pentru siguranța navigației aeriene din13 decembrie 1960, cu diversele sale modificăriș i conso-
lidată prin protocolul prezentat spre semnare la 27 iunie1997 (convenția revizuită). Aderarea Comunității laEurocontrol în scopul exercitării acestei competențe estepermisăînconformitatecuarticolul40dinConvențiarevi-zuită.
(3) Comisia a negociat cu părțile contractante la Eurocontrol,
în numele Comunității, un protocol de aderare a Comuni-tății Europene la Eurocontrol (protocolul).
(4) ProtocolulafostsemnatlaBruxellesla8octombrie2002,
în numele Comunității, sub rezerva încheierii sale.
(5) Înconformitatecuobligațiiledecooperarereciprocedintre
Comunitateș i statele membre, Comunitateaș i statelemembre care sunt membre ale Eurocontrol ar trebui săratificesimultanprotocolulș iconvențiarevizuită,înscopul
asigurării aplicării completeș i uniforme a dispozițiilor
acesteia în Comunitate.
(6) Protocolul ar trebui aprobat,
DECIDE:
Articolul 1
În numele Comunității, se aprobă protocolul de aderare aComunitățiiEuropenelaOrganizațiaeuropeanăpentrusiguranțanavigației aeriene. Textul protocolului se anexează la prezentadecizie.
Articolul 2
Prinprezenta,preș edinteleConsiliuluiesteautorizatsădesemneze
persoanasaupersoaneleîmputernicitesădepunăinstrumentulderatificare pe lângă guvernul Regatului Belgiei în numeleComunității, în conformitate cu articolul 9 alineatul (2) dinprotocol, împreună cu declarația de competență anexată laprezenta decizie.
Instrumentul de ratificare a protocolului de către Comunitate se
depunesimultancuinstrumentelederatificareaprotocoluluiș ia
convenției revizuite de către toate statele membre.
Adoptată la Luxemburg, 29 aprilie 2004.
Pentru Consiliu
Președintele
M. McDOWELL
(1) Aviz emis la 20 aprilie 2004 (nepublicat în Jurnalul Oficial).170 RO Jurnalul Oficial al Uniunii Europene 07/vol. 14
(2)

Comisia a cerut și a primit din partea părților enumerate în tabelul 1 informațiile necesare la stabilirea admisibilității cererilor lor. Informațiile primite au fost examinate și, după caz, verificate la sediile părților în cauză. Pe baza acestor informații, Comisia a considerat că cererile prezentate de către părțile enumerate în tabelul 1 sunt admisibile, în temeiul articolului 4 alineatul (1) din regulamentul de scutire. TABELUL 1 Denumire Adresă Țară Cod adițional TARIC VIVI′ Bikes SRL Via Brescia 1 I-26010 Pozzaglio ed Uniti Italia A428 Star Due SRL Via De Gasperi 55, I-31010 Coste di Maser Italia A432 Motomur SL Ctra Mazarrón, Km.2, E-30120 El Palmar, Murcia Spania A436 Star Ciclo, Montagem Comercializaçaõ de Bicicletas Lda Vale do Grou, Aguada de Cima, P-3750-064 Águeda Portugalia A445 United Bicycles NV Oude Bunders 2030, B-3630 Maasmechelen Belgia A467 Sachs Fahrzeug- und Motorentechnik GmbH Nopitschstraße 70, D-90441 Nürnberg Germania A485 AGECE, Montagem e Comércio de Bicicletas SA Zona Industriale Barrô, Apartado N. 514, P-3754-909 Águeda Portugalia A466 Heinz Kettler GmbH & Co. KG Postfach 1020, D-59463 Ense Parsit, Hauptstraße 28, D-59469 Ense Parsit Germania A469 Open Space SRL Via Guido Rossa 18/A, I-35020 Roncaglia de Ponte San Nicolo Italia A486 IMACycles, Acessoriórios para Bicicletas e Motociclos Lda ZI Oiã, Apartado 117, P-3770-059 Oliveira do Bairro Portugalia A487 Bicicletas de Castilla y León SL Barrio Gimeno 5, E-09001 Burgos Spania A500 Giubilato Cicli SRL Via Gaidon 3, I-36067 S. Giuseppe di Cassola Italia 8604
20041011

Decizia Consiliului

din 11 octombrie 2004

referitoare la încheierea de către Comunitatea Europeană a Acordului interimar privind comerțul și aspecte legate de comerț dintre Comunitatea Europeană și Comunitatea Europeană a Energiei Atomice, pe de o parte, și Republica Tadjikistan, pe de altă parte

(2004/754/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133 coroborat cu articolul 300 alineatul (3),

având în vedere propunerea Comisiei,

întrucât:

până la intrarea în vigoare a Acordului de parteneriat și de cooperare de stabilire a unui parteneriat între Comunitatea Europeană și statele membre ale acesteia, pe de o parte, și Republica Tadjikistan, pe de altă parte, semnat la Luxemburg la 11 octombrie 2004, este necesar să se aprobe, în numele Comunității Europene, Acordul interimar privind comerțul și aspecte legate de comerț dintre Comunitatea Europeană și Comunitatea Europeană a Energiei Atomice, de o parte, și Republica Tadjikistan, pe de altă parte,

DECIDE:

Articolul 1

(1) Acordul interimar privind comerțul și aspecte legate de comerț dintre Comunitatea Europeană și Comunitatea Europeană a Energiei Atomice, pe de o parte, și Republica Tadjikistan, pe de altă parte, precum și anexele și protocolul care sunt anexate și declarațiile făcute unilateral de Comunitate sau în comun cu cealaltă parte se aprobă în numele Comunității Europene.

(2) Textele acordului, anexelor, protocolului și Actului final se atașează la prezenta decizie.

Articolul 2

Președintele Consiliului este autorizat să numească persoana împuternicită (persoanele împuternicite) să semneze Acordul interimar în numele Comunității Europene.

Articolul 3

Președintele Consiliului procedează, în numele Comunității, la notificarea prevăzută la articolul 37 din acord.

Adoptată la Luxemburg, 11 octombrie 2004.

Pentru Consiliu

Președintele

B. R. Bot

--------------------------------------------------
20041004

Decizia Consiliului

din 4 octombrie 2004

privind încheierea unui Acord de reînnoire a acordului de cooperare științifică și tehnologică între Comunitatea Europeană și Guvernul Statelor Unite ale Americii

(2004/756/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 170 alineatul (2), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,

având în vedere propunerea Comisiei,

având în vedere avizul Parlamentului European [1],

întrucât:

(1) Prin Decizia din 13 octombrie 1998 [2], Consiliul a aprobat încheierea Acordului de cooperare științifică și tehnologică între Comunitatea Europeană și Guvernul Statelor Unite ale Americii.

(2) Articolul 12 litera (b) din acord prevede următoarele: "Prezentul acord se încheie pe o perioadă inițială de cinci ani. După examinarea fiecărei perioade succesive de către părți în ultimul an, acordul poate fi prelungit, cu posibile modificări pe perioade suplimentare de cinci ani, prin acordul reciproc scris al părților".

(3) Autoritățile Statelor Unite ale Americii au informat serviciile Comisiei că ar fi în favoarea reînnoirii acordului menționat mai sus pe încă o perioadă de cinci ani. În consecință, o reînnoire rapidă ar fi în interesul ambelor părți.

(4) Conținutul material al acordului reînnoit va fi identic cu conținutul material al acordului care a expirat la 13 octombrie 2003.

(5) Acordul de reînnoire a Acordului de cooperare științifică și tehnologică între Comunitatea Europeană și Guvernul Statelor Unite ale Americii ar trebui aprobat, în numele Comunității,

DECIDE:

Articolul 1

Acordul de reînnoire a Acordului de cooperare științifică și tehnologică între Comunitatea Europeană și Guvernul Statelor Unite ale Americii pe o perioadă suplimentară de cinci ani se aprobă în numele Comunității.

Textul acordului se atașează la prezenta decizie.

Articolul 2

Președintele Consiliului este autorizat să numească persoana împuternicită să semneze acordul pentru a angaja Comunitatea.

Adoptată la Luxemburg, 4 octombrie 2004.

Pentru Consiliu

Președintele

A. J. De Geus

[1] Aviz emis la 16 decembrie 2003 (nepublicat încă în Jurnalul Oficial).

[2] JO L 284, 22.10.1998, p. 35.

--------------------------------------------------
20041116

Decizia Consiliului

din 16 noiembrie 2004

privind încheierea Acordului de cooperare și asistență administrativă reciprocă în domeniul vamal dintre Comunitatea Europeană și guvernul Republicii Populare Chineze

(2004/889/CE)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,

având în vedere propunerea Comisiei,

întrucât:

(1) În aprilie 1993, Consiliul adoptă o decizie care autoriza Comisia să negocieze, în numele Comunității, un acord de cooperare vamală cu Canada, Hong Kong, Japonia, Coreea și Statele Unite, care s-a extins în mai 1997 incluzând țările membre ale ASEAN și China.

(2) Este necesară aprobarea Acordului de cooperare și asistență administrativă reciprocă în domeniul vamal între Comunitatea Europeană și Guvernul Republicii Populare Chineze,

DECIDE:

Articolul 1

Acordul de cooperare și asistență administrativă reciprocă în domeniul vamal dintre Comunitatea Europeană și Guvernul Republicii Populare Chineze este aprobat în numele Comunității.

Textul acordului se atașează la prezenta decizie.

Articolul 2

Comisia, asistată de reprezentanți ai statelor membre, reprezintă Comunitatea în cadrul Comitetului mixt de cooperare vamală instituit de articolul 21 din acord.

Articolul 3

Președintele Consiliului este autorizat să numească persoanele împuternicite să semneze acordul prin care Comunitatea își asumă obligații.

Articolul 4

Președintele Consiliului procedează, în numele Comunității [1], la efectuarea notificării prevăzute la articolul 22 din acord.

Adoptată la Bruxelles, 16 noiembrie 2004.

Pentru Consiliu

Președintele

G. Zalm

[1] Data intrării în vigoare a acordului va fi publicată în Jurnalul Oficial al Uniunii Europene de către Secretariatului General al Consiliului.

--------------------------------------------------